Държавен вестник, бр. 21, 2024 г., стр. 25

БРОЙ  21	
Д Ъ Р Ж А В Е Н  В Е С Т Н И К 	
СТР.  25  
работно място или са нови за списъчния състав 
на кандидата. 
(3) При назначаване на лице с трайни увреждания 
извън списъчния състав на преоборудвано работно 
място исканото финансиране може да се увеличи 
с 6 на сто от размера на обявената максимална 
стойност на финансирането за конкурсния кръг за 
всяко преоборудвано работно място след първото. 
В този случай новонаетото лице не трябва да е 
било включено в списъчния състав на кандидата 
за последните 12 месеца. 
Чл. 25. (1) Кандидатът трябва да осигури заетост 
на работните места по чл. 23 и 24 най-малко за 
период от две години при нормална продължител-
ност на работното време. Изпълнението на това 
задължение се удостоверява чрез сключен трудов 
договор с приложена длъжностна характеристика 
за работното място. 
(2) Ако продължителността на работното време 
на наетите лица е по-малка от 8 часа, времето 
на заетостта на работните места се увеличава до 
образуването на общ фонд работно време, който 
би възникнал при нормална продължителност на 
работното време.
(3) Ако осигуряването на заетост е прекъсната 
поради някаква причина, то периодът на прекъсване 
се компенсира, след като заетостта е възобновена. 
(4) На работните места, които са разкрити за 
наемане на лица с трайни увреждания, на мястото 
на първоначално наетите лица с трайни уврежда-
ния впоследствие може да се назначат други лица 
с трайни увреждания след уведомяване в АХУ. 
Раздел II
Специфични изисквания при изготвяне и изпъл-
нение на проектните предложения със стопанска 
насоченост
Чл. 26. (1) Предложението със стопанска на-
соченост се състои от две съставни части: инвес-
тиционен бизнес проект и конкурсен формуляр.
(2) Инвестиционният бизнес проект позволява 
да се разкрие целесъобразността, ефективността и 
перспективността на инвестиционните намерения 
на кандидата. Той се основава на дейности, които 
се извършват на два етапа: инвестиционна фаза и 
слединвестиционна фаза.
(3) В конкурсния формуляр освен общата ин-
формация относно кандидатстващото специали-
зирано предприятие се представят резултатите, 
процедурите и инвестиционните дейности, с които 
се проследява и осигурява осъществяването на 
инвестиционния процес.
Чл. 27. Инвестиционният бизнес проект се раз-
работва съобразно приложение № 3, като се спазва 
задължително представената в него структура. 
Чл. 28. Неразделна част от проектното пред-
ложение е бюджетът, който се изготвя по обра-
зец – приложение № 5. 
Чл. 29. (1) При възникнало обстоятелство, из-
искващо промяна във величината на един разход 
за сметка на друг разход по време на изпълнение 
на инвестиционните дейности, бенефициентът 
писмено уведомява АХУ и посочва причината за 
промяната. 
(2) Когато стойността на изменението на един 
разход по ал. 1 е повече от 10 %, за извършването 
му трябва да се получи предварително писмено 
съгласие от АХУ.
(3) Взаимнокомпенсиращите се разходи по ал. 1 
и 2 се представят в Заменителна таблица по образец.
Раздел ІІІ
Специфични показатели за оценка и класиране на 
проектните предложения със стопанска насоченост
Чл. 30. Проектните предложения, представяни 
от кандидатстващите специализирани предприятия, 
трябва да съдържат подробно попълнени инвес-
тиционен проект, формуляр и бюджет, надлежно 
изготвени, оформени и подписани документи и 
други доказателствени материали съгласно при-
ложението.
Чл. 31. (1) Формулярът и инвестиционният 
проект са основните информационни документи 
на конкурсното предложение, които трябва да 
дават ясна и точна представа за инвестиционните 
намерения на кандидата. Те трябва да съдържат 
изцяло попълнени точки и подточки при спазва-
не на изискванията за попълване вътре в самите 
приложения на двата документа. 
(2) Когато изискваната доказателствена ин-
формация не е посочена в конкретните точки и 
подточки на формуляра и инвестиционния проект, 
а в приложения, които не са регламентирани в 
Методиката, тази информация може да не се от-
чете при оценяване на проектното предложение 
от експертната комисия.
Чл. 32. (1) За определяне на оценката по чл. 13 
се използва следната таблица за финансово-тех-
ническа оценка:
Финансово-техническа таблица за оценка проекти по Глава трета от Методиката 
Критерии 
Макс 
резулт
ат 
Резул-
тат 
Референция 
в 
проектното 
предложе-
ние 
1.Релевантност 
15 
 
 
1.1 Релевантност спрямо целите на Методиката Глава 1, чл. 7, ал. 2 
Коментари 
2 
 
Формуляр - 
т. 3.2, 4.1., 
5.1., 5.2 
1.2 Релевантност спрямо целите на Методиката Глава 3, Раздел 1 
Коментари: 
 
2 
 
Формуляр – 
т. 3.2., 3.5., 
4.1., 4.2., 4.3., 
5.1., 5.2. 
1.3 Заетост на хора с трайни увреждания 
Едно новонаето лице - 2 точки; 
Две новонаети лица -  4 точки; 
Три и повече новонаети лица - 6 точки; 
Едно лице, чието работно място е преоборудвано -  1 точка; 
9 
 
Формуляр – 
т. 4.2 и 4.3